armvectores/hy_wikipedia_2023 huggingface dataset:
Ալեխանդրե Ալֆաիատե

Ալեխանդրե Կոռեիա Ալֆաիատե (անգլ.՝ Alexandre Correia Alfaiate, օգոստոսի 17, 1995(1995-08-17), Պենիշի), պորտուգալացի ֆուտբոլիստ, պաշտպան։ Հանդես է գալիս պորտուգալական «Ակադեմիկա»-ում և Պորտուգալիայի երիտասարդական հավաքականում։


== Ակումբային կարիերա ==


=== «Բենֆիկա» ===
Ալեխանդրեն սկսել է իր կարիերան պորտուգալական «Բենֆիկա»-ի կազմում։ Թիմի կազմում Ալֆաիատեն իր դեբյուտը նշել է 2014 թվականի օգոստոսի 9-ին՝ «Տրոֆենսե»-ի դեմ խաղում։


=== «Ակադեմիկա» ===
2016 թվականին Ալեխանդրե Ալֆաիատեն տեղափոխվել է «Ակադեմիկա»։


== Ձեռքբերումներ ==
Եվրոպա լիգայի փոխչեմպիոն - 2013/14


== Ծանոթագրություններ ==


== Արտաքին հղումներ ==
Էջը «Բենֆիկայի» պաշտոնական կայքում Archived 2016-03-04 at the Wayback Machine.
Ֆիլիպովկա (այլ կիրառումներ)

Ֆիլիպովկա, կարող է վերաբերել՝

Ֆիլիպովկա (Փոքր Կարծախ) - հայաբնակ գյուղ Վրաստանում։
Ֆիլիպովկա - գյուղ Ռուսաստանի Բաշկորտոստան հանրապետության Դաոլեկանովսկի շրջանի կազմում։
Ֆիլիպովկա - գյուղ Ռուսաստանի Բաշկորտոստան հանրապետության Չեկմագուշևսկի շրջանի կազմում։
Ֆիլիպովկա - գյուղ Ռուսաստանի Բաշկորտոստան հանրապետության Ֆեոդորովսկի շրջանի կազմում։
Ֆիլիպովկա - գյուղ Ռուսաստանի Պրիմորիեի երկրամասի Խասանսկի շրջանի կազմում։
Ֆիլիպովկա - գյուղ Ռուսաստանի Պերմի երկրամասի Կունգուրի շրջանի կազմում։
(8892) Կակոգավա

(8892) Կակոգավա (անգլ.՝ Kakogawa), աստերոիդ աստերոիդների հիմնական գոտում։ Հայտնաբերվել է 1994 թվականի սեպտեմբերի 11-ին Մացուո Սուգանոյի և Տոշիրո Նոմուրայի կողմից Մինամի-Օդայում։
Միջին հեռավորությունը Արեգակից կազմում է 3,082934 ա. մ., առավելագույնը մոտենում է 2,4723 ա. մ. հեռավորության վրա և հեռանում 3,6936 ա. մ.։ Արեգակի շուրջ մեկ ամբողջական պտույտ է կատարում 1977,17 երկրային օրվա ընթացքում, իր ուղեծրով շարժվելով միջինում 0,182078 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8892) Կակոգավա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սանդ

Սանդ կամ հավանգ, ձավար ծեծելու (հացահատիկը թեփազերծելու), անցյալում նաև աղ ու որոշ ներկատու ծառերի փայտ մանրելու գործիք։ Այն կլոր փոսով քար է (հիմնականում՝ որձաքար)՝ վարսանդով (քարե կամ փայտե թակիչ)։ Լինում են փոքր (հավանգ) և մեծ՝ 5-6 կգ տարողությամբ։ Դեռևս նեոլիթյան ժամանակաշրջանից բազմաթիվ հղկված սանդեր են հայտնաբերվել Հայաստանի շատ հնավայրերից (Շենգավիթ, Կղզյակ բլուր, Մաշտոցի բլուր, Գառնի և այլն)։ Սանդերը դրվել են բակերում, բաց սրահներում, շատ դեպքերում՝ ջրաղացների մոտ՝ համայնական օգտագործման համար։ Սանդը լայնորեն կիրառվում էր մինչև 1950-ական թվականները։ Այժմ, կապված ձավարի գործարանային արտադրության հետ, այն գործածվում է հազվադեպ։
Մեդյերի կամուրջ

Մեդյերի կամուրջ (հունգ.՝ Megyeri híd), գտնվում է Դանուբ գետի վրա, Հունգարիայում։ 2006 թվականին սկսվել է կամրջի աշխատանքները և ավարտվել 2008 թվականի սեպտեմբերի 30-ին։ Կամրջի երկարությունը 1861 մետր է, ընդհանուր արժեքը 63 միլիարդ ֆորինտ (300 միլիոն դոլլար) է։


== Անվանում ==
Հունգարիայի էկոնոմիկայի և տրանսպորտի նախարարությունը հայտարարեց, որ կամրջի անվանումը որոշվելու է օնլայն քվեարկությամբ։ 2006 թվականի օգոստոսի 1-ի օնլայն հարցմամբ առաջատարը եղել է ամերիկացի կինոաստղ Չակ Նորիսը։ Նույն տարվա օգոստոսի 11-ին ամերիկացի երգիծաբան Սթիվեն Քոլբերը, ով ևս եղել է հավակնորդների ցուցակում, կոչ է անում, որպեսզի իր օգտին քվեարկեն։ Հաջորդ օրը նրա օգտին ձայները 230 անգամ աճում են։ Օգոստոսի 15-ին Սթիվենը նորից կրկնում է կոչը, իսկ օգոստոսի 22-ին «Սթիվեն Քոլբերի կամուրջ» անվանման տարբերակը զբաղեցնում է առաջին տեղը 17 միլիոն ձայների քանակով, ինչը 14 միլիոն անգամ գերազանցում էր երկրորդ տեղում գտնվող անվան տարբերակին։ Նույն օրը կայքում սկսվում է քվեարկության երկրորդ փուլը, որին քվեարկելու համար հարկավոր էր գրանցվել կայքում, չնայած դրան երկրորդ փուլում ևս Սթիվենի օգտին ձայները չպակասեցին։
2006 թվականի սեպտեմբերի 14-ին Անդրաշ Սիմոնը հայտարարում է, որ Սթիվեն Քոլբերը հաղթել է ստանալով մեծամասնության ձայները, սակայն Անդրաշը նշում է, որ ցավում է Քոլբերի համար և ըստ օրենքի Քոլբերը պետք է տիրապետի հունգարերենի և մահացած լինի, որպեսզի կամուրջը անվանվի նրա անունով։ Սակայն նույն տարվա սեպտեմբերի 28-ին հայտարարվում է, որ կամուրջը կոչվելու է «Մեյդերի կամուրջ» (Megyeri híd), չնայած այն փաստին որ քվեարկության երկրորդ փուլում այդ անվանումը չի հաղթել։

		
		
		
		


== Արտաքին հղումներ ==
Տեղեկություններ կամրջի մասին
Պատրիկ Գազազյան

Պատրիկ Հովհաննեսի Գազազյան (1913, Իզմիթ, Թուրքիա - հոկտեմբերի 18, 1941(1941-10-18)), հայազգի օդաչու, ավագ լեյտենանտ, մասնակցել է Հայրենական մեծ պատերազմի, 1941-1945) գործողություններին։


== Կենսագրություն ==
Ծնվել է 1913 թվականին Թուրքիայի Նիկոմեդիա քաղաքում (այժմ՝ Իզմիթ)։ 1925 թվականին Սիրիայից տեղափոխվել է Հայաստան։ 1934 թվականին ավարտել է Բաքու քաղաքի օդաչուական դպրոցը։ Պատերազմի սկզբին մասնակցել է Ուկրաինայում և Բելառուսիայում տեղի ունեցած մարտերին։ Կատարել է մոտ 114 մարտական թռիչք։ 1941 թվականի  հուլիսի 4-ին Պատրիկ Գազազյանի   ինքնաթիռների օղակը հաջող մարտ է մղել գերմանական ինքնաթիռների դեմ։ Գազազյանին հաջողվել է վառվող ինքնաթիռով վայրէջք կատարել և միանալ իր զորամասին։ Եղել է ռմբակոծիչ էսկադրիլիայի փոխհրամանատար։
Զոհվել է օդային մարտում, 1941 թվականի հոկտեմբերի 18-ին։


== Պարգևներ ==
Կարմիր դրոշի շքանշան


== Ծանոթագրություններ ==


== Արտաքին հղումներ ==
Ավագ լեյտենանտ Պատրիկ Գազազյան Archived 2020-01-24 at the Wayback Machine.
Колоссальный вклад армян в освобождение Белоруссии от фашистов 75 лет назад Archived 2020-02-20 at the Wayback Machine.
Խոբոտնի Նարչուգ

Խոբոտնի Նարչուգ (ռուս.՝ Хоботный Нарчуг), գետ Ռուսաստանում, հոսում Արխանգելսկի մարզում։ Գետաբերանը տեղակայված է Նարչուգ գետի աջ ափին։ Գետի երկարությունը 25 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը -  03020200212103000024754
Հիդրոլոգիական ուսումնասիրությունների կոդը - 103002475
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աղջրի լեռնաշղթա

Աղջրի լեոննր Բյուրակն-Մնձուրյան լեռնահամակարգում, Դերսիմի հյուսիսային–արևելյան մասում։ Կառուցվածքը բեկորային է, հարթված գագաթներով։


== Ծանոթագրություններ ==
(4417) Լեկար

(4417) Լեկար (անգլ.՝ Lecar), աստերոիդ աստերոիդների հիմնական գոտում։ Հայտնաբերվել է 1931 թվականի ապրիլի 8-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,758973 ա. մ., առավելագույնը մոտենում է 2,4695 ա. մ. հեռավորության վրա և հեռանում 3,0484 ա. մ.։ Արեգակի շուրջ մեկ ամբողջական պտույտ է կատարում 1673,86 երկրային օրվա ընթացքում, իր ուղեծրով շարժվելով միջինում 0,215072 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4417) Լեկար աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կամիշյովո

Կամիշյովո (ուկրաիներեն՝ Комишеве), գյուղ Ուկրաինայի Կիրովոգրադի մարզի Նովոարխանգելսկի շրջանում։
2001 թվականի տվյալներով Կամիշյովո գյուղում բնակվում էր 41 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գյուրջու Խաթուն

Գյուրջու Խաթուն (թուրքերեն՝ Gürcü Hatun, վրաց.՝ გურჯი-ხათუნი, մոտ 1227, Վրաց թագավորություն - մոտ 1286,), վրաց արքայադուստր Բագրատիոնների ընտանիքից, վրաց թագուհի Ռուսուդանի և Գիաս ադ-Դինի դուստրը, մկրտված Դմիտրի, սուլթան Կիլիչ-Արսլան II-ի թոռը։


== Կենսագրություն ==
Գյուրջու Խաթունը ծննդյան ժամանակ անվանակոչվել է «Թամար» ի պատիվ տատիկի՝ Թամար Մեծ թագուհու։ Նա վրաց թագավոր Դավիթ VI-ի քույրն էր և սուլթան Կայ-Խոսրով II-ի երկրորդ կինը։ Սուլթան Կայ-Կուբադ II-ի մայրն էր, որը կառավարել է 1246-1257 թվականներին որպես եռապետության մաս՝ խորթ եղբայրների՝ Կիլիչ-Արսլան IV-ի և Քեյ-Կավուս II-ի հետ միասին։ 1243 թվականին մոնղոլների արշավանքից և Կոսե-դաղի ճակատամարտում պարտությունից հետո Կայ-Խոսրով II-ը դարձավ մոնղոլական վասալ։ Նրա կնոջ՝ Թամարի, կարգավիճակը իջեցրին և սկսեցին անվանել Գուրջա Խաթուն, այսինքն վրացական տիկին։ 1246 թվականին Կայ-Խոսրով II-ի սպանությունից հետո Թամարն ամուսնացավ սուլթանի վեզիր Մուհադդիբ ադ-դին Ալի ադ-Դայլամիի և սուլթանության ամենակարող ազնվականի որդու՝ Փերվանեի հետ։ Թամարն Ուղղափառությունից մահմեդականություն է ընդունել։ Նա պարսիկ բանաստեղծ Ռումիի երկրպագուն էր։ 
Սուլթան Կայ-Խոսրով II-ը դիրհամ է հատել Սիվասի և Կոնիայի դրամահատարաններում` առյուծի և արևի դեմքով պատկերող արծաթե մետաղադրամներ։ Առյուծի և արևի խորհրդանիշը հետագայում լայն տարածում գտավ իսլամական աշխարհում, չնայած դրա ծագումը շատ ավելի վաղ ժամանակներից էր։ Սելջուկյան դրամների թուրք հետազոտող Թոլգա Էրքանը եկել է այն եզրակացության, որ Արևը Գյուրջյու Խաթունն է, իսկ Առյուծը հենց ինքը՝ սուլթանը։


== Ծանոթագրություններ ==


== Արտաքին հղումներ ==
«თბილისელები»։ tbiliselebi.ge (անգլերեն)։ Վերցված է 2022-04-07 
«THAMARA»։ web.archive.org։ 2012-08-28։ Արխիվացված է օրիգինալից 2012-08-28-ին։ Վերցված է 2022-04-07 
«Bagration 3»։ genealogy.euweb.cz։ Վերցված է 2022-04-07
Հիռվլի

Հիռվլի (էստ․՝ Hirvli), գյուղ Էստոնիայի Հարյումաա նահանգի Կուուսալու շրջանում։
2011 թվականի տվյալներով գյուղում բնակվում էր 83 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սիլաուր

Սիլաուր (վրաց.՝ სილაური), գյուղ Վրաստանում։ Գտնվում է Գուրիայի մարզի Օզուրգեթի շրջանում։


== Դիրք ==
Գյուղը գտնվում է ծովի մակարդակից 100 մետր բարձրության վրա։ Շրջկենտրոն Օզուրգեթից հեռու է 13 կմ։


== Բնակչություն ==
Ըստ 2014 թվականի մարդահամարի տվյալների՝ գյուղի բնակչությունը կազմել է 531 մարդ։ Գյուղը բնակեցված է վրացիներով։


== Տրանսպորտ ==
Գյուղը շրջկենտրոն Օզուրգեթի հետ կապված է ավտոխճուղով։ Այդտեղով է անցնում Թբիլիսի-Բաթում երկաթուղին։
Ամենամոտ նավահանգիստը Փոթին է, իսկ ամենամոտ օդանավակայանը գտնվում է Բաթում քաղաքում։


== Ծանոթագրություններ ==
Վրացական խոհանոց

Վրացական խոհանոց (վրաց.՝ ქართული სამზარეულო), վրաց ժողովրդի ազգային խոհանոց։ Շատ վրացական ուտեստներ, օրինակ խարչոն, խաչապուրին դարձել են փաստացի միջազգային ուտեստներ։
Վրացական խոհանոցի գրեթե բոլոր ուտեստներն ունեն կծու և սուր համ։ Նրանք լայնորեն օգտագործում են բանջարեղենային ուտեստներ և որպես լրացում, օգտագործում մսային ուտեստ։
Կա տարբերություն Արևմտյան Վրաստանի խոհանոցի և Արևելյան Վրաստանի խոհանոցերի միջև։ Արևմտյանի խոհանոցում օգտագործում են եգիպտացորենի ցորեն, գերիշխում է կորեկը, սուլուգունի վրացացական պանիրը, որոնք նրանք օգտագործում են մոգարի հետ միասին։ Արևելյան խոհանոցում օգտագործվում է ցորենի հացը։ Բացի այդ, Արևելյան Վրաստանի խոհանոցում օգտագործվող մսի մեծմասը կազմում են ընտանի կենդանիները։
Ձկնային ուտեստները Վրաստանում հազվադեպ է լինում, բացառությամբ այն մասերից, որտեղ զարգացած է ձկնորսությունը։


== Նախուտեստներ ==


== Հացեր ==

Վրացական ավանդական հացերի տեսականիները բազմազան են, կարող է ընդգրկել շոթին, խաչապուրին, թոնիս պուրին, մեսխուրի պուլին և այլ հացերի տեսակներ։ Վրացական հացերը հիմնականում թխում են կլոր, ընդարձակ մի վառարանում, որը կոչվում է թոնե։


== Պանիրներ ==

Իմերուլի
Նադուգի
Քարխուրլի
Սուլուգունի
Թուշուրի
Թենիլի
Լորի
Դամբալի Խաչո


== Աղցաններ ==


== Պատկերասրահ ==

		
		
		
		
		


== Արտաքին հղումներ ==
Վրացական խոհանոց
Рецепты грузинской кухни
Особенности грузинской кухни
S&M (երգ)

«S&M» (հայերեն՝ Սադոմազոխիզմ), բարբադոսցի երգչուհի Ռիհաննայի երգը՝ թողարկված որպես նրա Loud ալբոմի երրորդ սինգլ։ Երգի տեքստը, որն ունի հստակ սեքսուալ ենթատեքստ, ինչպես նաև սկանդալային տեսահոլովակը մեծ ազդեցություն են ունեցել տարբեր երկրներում աշխատանքին տրված գնահատականների վրա, ինչն անդրադարձել է միջազգային հիթ-շքերթներում երգի գրաված դիրքերի վրա։ Ռիհաննան սինգլը ներկայացրել է 2011 թվականի Brit Awards մրցանակաբաշխության ժամանակ։


== Ռեմիքս ==
Ապրիլի սկզբին Բրիթնի Սփիրսը մասնակցել է երգի ռեմիքսի ձայնագրմանը։ Ապրիլի 10-ին Ռիհաննան հաստատել է, որ կթողարկվի S&M-ի ռեմիքսը Բրիթնի Սփիրսի հետ։ Ապրիլի 11-ին ռեմիքսը ներկայացվել է Z100 ռադիոյի առավոտյան շոուում։


== Երաժշտական տեսահոլովակ ==
Երգի տեսահոլովակը նկարահանել է ռեժիսոր Մելինա Մացուկասը Լոս Անջելեսում։ Այն թողարկվել է փետրվարի 1-ին։ Տեսահոլովակում Ռիհաննայի՝ զանգվածային լրատվամիջոցները ծաղրելն ու ցուցադրում շատ այլ չափազանց սկանդալային արարքներ, ինչի պատճառով նա արժանանում է քննադատներ բացասական գնահատականի, իսկ տեսահոլովակի ցուցադրությունն արգելվել է 11 երկրներում։
Տեսահոլովակը մեղադրվել է հայտնի լուսանկարիչ Դևիդ ԼաՇապելի կողմից, որի սադո-մազո ոճով ֆոտոսեսիան նմանեցվել է երգի որոշ տեսարանների հետ։ Այդ հայտարարությունը մեկնաբանել է տեսահոլովակի ռեժիսորը, ով ասել է, թե ինքն է պարտադրել, որ նկարահանի տեսահոլովակ ոչ միանշանակ սյուժեով և հանդուգն կերպարներով.

Տեսահոլովակի վերաբերյալ քննադատական բուռն պոռթկումներից հետո բրիտանական քննադատները անցել են երգչուհու երգին, փոխելով վերնագիրը «S&M»-ից «Come On»-ի, գրաքննադատության ենթարկել «sex», «chains», «whips» բառերը, նաև ամբողջությամբ հանել են «S, S, S & M, M, M» հատվածը։ Ռիհաննան դրա մասին իմացել է մի խումբ զարմացած երկրպագուներից և դեռ պաշտոնապես չի մեկնաբանել ստեղծված իրավիճակը։


== Երգացանկ ==
Թվային ներբեռնում«S&M» — 4:03Digital download — Remixes«S&M» (Dave Audé Radio) — 3:50
«S&M» (Joe Bermudez Chico Radio) — 3:49
«S&M» (Sidney Samson Radio) — 3:19
«S&M» (Dave Audé Club) — 7:28
«S&M» (Joe Bermudez Chico Club) — 5:17
«S&M» (Sidney Samson Club) — 6:50
«S&M» (Dave Audé Dub) — 6:29
«S&M» (Joe Bermudez Chico Dub) — 5:17
«S&M» (Sidney Samson Dub) — 6:50Digital download — remix single«S&M» (Remix single featuring Britney Spears) — 4:17


== Հիթ-շքերթներ և հավաստագրեր ==
Տեսահոլովակի թողարկումից հետո Ռիհաննայի նոր ալբոմի «S&M» սինգլը վերադարձել է Billboard Hot 100 հիթ-շքերթ՝ միանգամից զբաղեցնելով 90-րդ հորիզոնականը։ Դրանից առաջ՝ «Loud» ալբոմի հայտնվելուց հետո, սինգլը արդեն ընդգրկվել էր Ամերիկայի գլխավոր հիթ-շքերթում՝ հասնելով մինչև հիթ-շքերթի 53-րդ հորիզոնականը, բայց մեկ շաբաթ անց անհետացել էր։ «S&M»-ը նաև հայտնվել է Canadian Hot 100-ում և զբաղեցրել է 74-րդ հորիզոնականը։ «S&M» սինգլը դարձել է Ռիհաննայի 18-րդ հիթը, որը մտել է ամերիկյան Billboard Hot 100 հիթ-շքերթի լավագույն տասնյակում։ Ապրիլի վերջին S&M-ը հասել է Billboard Hot 100 հիթ-շքերթի առաջին հորիզոնականին՝ այդ կերպ դառնալով երգչուհու 10-րդ № 1 սինգլը։


== Թողարկման պատմություն ==


== Ծանոթագրություններ ==
Կարպի (Մոդենայի գավառ)

Կարպի (իտալերեն՝ Carpi), կոմունա Իտալիայում, գտնվում է Էմիլիա Ռոմանիա մարզի Մոդենա գավառում։
Բնակչությունը ըստ 2005 թվականի տվյալների կազմում է 64 195 մարդ։ Բնակչության միջին խտությունը՝ 466 մարդ/կմ²։ Զբաղեցնում է 22 կմ² տարածք։ Փոստային ինդեքս՝ 41031։ Հեռախոսային կոդը՝ 059։
Բնակավայրի հովանավորն է համարվում Բերնադի Սիենսոն։ Տոնը միշտ նշում են մայիսի 20-ին։
Կոմունայի կենտրոնում է գտնվում Իտալիայի խոշոր քաղաքներից մեկը։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Պաշտոնական կայք (իտալ.)


== Ծանոթագրություններ ==
Կապիտանի աղջիկը (հեռուստաներկայացում)

«Կապիտանի աղջիկը» (ռուս.՝ «Капитанская дочка»), ռեժիսոր Պավել Ռեզնիկովի հեռուստաներկայացումը՝ հիմնված Ալեքսանդր Պուշկինի համանուն վիպակի վրա։


== Սյուժե ==
Երիտասարդ ազնվական Պյոտր Գրինյովը ուղարկվում է ծառայության Բելոգորսկ ամրոցում։ Կայազորում նա սիրահարվում է կապիտան Միրոնովի դստերը՝ Մաշային և նրա համար մենամարտում սպա Շվաբրինի հետ։ Մաշայի զգացմունքները փոխադարձ են, սակայն Գրինյովի ծնողները դեմ են իրենց որդու ամուսնությանը։
Բերդի գրավումից հետո Եմելյան Պուգաչովը հաշվեհարդար է տեսնում կապիտան Միրոնովի և նրա կնոջ հետ, Մաշային հաջողվում է փախչել։ Գրինյովը կյանքը նույնպես խնայվում է, քանի որ ժամանակին նա ապստամբության առաջնորդին վերաբերվել է մարդկայնորեն։
Գրինյովին ատող Շվաբրինը խռովության պարտությունից հետո մատնում է երիտասարդին, և նա ձերբակալվում է պետական ​​դավաճանության համար։ Մաշան խնդրում է կայսրուհուն ողորմել իր սիրելիին։


== Դերերում ==
Ալեքսանդր Կուտեպով – հեղինակի խոսք
Ալեքսանդր Աբդուլով – Պյոտր Գրինյով
Ելենա Պրոկլովա – Մաշա
Վլադիմիր Սամոյլով – Պուգաչով
Բորիս Տելեգին – Իվան Կուզմիչ
Եվգենյա Խանաևա – Վասիլիսա Եգորովնա
Լեոնիդ Ֆիլատով – Շվաբրին
Լև Դուրով – Սավելիչ
Եվգենի Վելիխով – Գրինյովի հայրը
Մարիա Անդրիանովա – Գրինյովի մայրը
Յուրի Կատին-Յարցև – Իվան Իգնատևիչ
Անդրեյ Մարտինով – Մաքսիմիչ
Սերգեյ Լյախնիցկի – Խլոպուշա, Աֆանասի Սոկոլով
Գրիգորի Լամպե – գլխավոր քարտուղար
Ելիզավետա Նիկիշչինա – Պալաշկա
Նատալյա Գունդարևա – Եկատերինա II
Կոնստանտին Միխայլով – գեներալ
Բորիս Նովիկով
Կոնստանտին Ագեև – էպիզոդ
Յուրի Բաղինյան – պաշտոնյա գեներալի խորհրդում (լուսագրերում նշված չէ)
Իգոր Կաշինցև – պաշտոնատար անձ գեներալի խորհրդում (լուսագրերում նշված չէ)


== Նկարահանող խումբ ==
Ռեժիսոր՝ Պավել Ռեզնիկով
Սցենարի հեղինակ՝ Պավել Ռեզնիկով
Օպերատոր՝ Վլադիսլավ Եֆիմով
Կոմպոզիտոր՝ Ալֆրեդ Շնիտկե
Նկարիչ՝ Վլադիմիր Ռիկով
Մոնտաժող՝ Լ. Պեչիևա


== Տես․նաև ==
«Կապիտանի աղջիկը» – Ալեքսանդր Պուշկին (1836)
«Կապիտանի աղջիկը» – Վլադիմիր Կապլունովսկու ֆիլմը (1959)


== Ծանոթագրություններ ==


== Արտաքին հղումներ ==
«Կապիտանի աղջիկը»
«Կապիտանի աղջիկը»
«Կապիտանի աղջիկը»
Գազանֆար Մուսաբեկով

Գազանֆար Մահմուդ օղլի Մուսաբեկով (ադրբ.՝ Qəzənfər Mahmud oğlu Musabəyov, հուլիսի 14 (26), 1888, Փիրեբեդիլ, Ղուբայի գավառ, Բաքվի նահանգ, Ռուսական կայսրություն - փետրվարի 9, 1938(1938-02-09), Մոսկվա, ԽՍՀՄ), ադրբեջանցի խորհրդային քաղաքական գործիչ, ԽՄԿԿ անդամ (1918)։
Ավարտել է Կիևի համալսարանի բժշկական ֆակուլտետը (1917)։ Փետրվարյան հեղափոխությունից հետո եղել է Ղուբայի խորհրդի գործկոմի նախագահը։ 1917 թվականի դեկտեմբերին նշանակվել է Բաքվի նահանգային պարենկոմի նախագահի տեղակալ։ 1918-1920 թվականներին աշխատել է Աստրախանում։ Եղել է ՌԿ(բ) կ Աստրախանի կոմիտեի իսլամական սեկցիայի նախագահը և «Հումմեթ» կազմակերպության տեղական բաժանմունքի ղեկավարներից։ 
Ադրբեջանում խորհրդային ռեժիմի հաստատվելուց հետո զբաղեցրել է մի շարք պաշտոններ (ԱԽՍՀ պարենժողկոմ, ժողկոմխորհի նախագահ, Կենտգործկոմի նախագահ)։ 1931 թվականին նշանակվել է ԱԽՖՍՀ ժողկոմխորհի նախագահ։ Եղել է ՀամԿ(բ) կ XIV-XVII համագումարների, Կոմինտերնի 3-րդ կոնգրեսի (1921) պատգամավոր, Կոմինտերնի գործկոմի անդամ։ Պարգևատրվել է Աշխատանքային կարմիր դրոշի շքանշանով։


== Ծանոթագրություններ ==
Դասընան

Դասընան, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ռեզնիկովսկի գյուղական խորհուրդ (Խարկովի մարզ)

Ռեզնիկովսկի գյուղական խորհուրդ  (ուկրաիներեն՝ Різниківська сільська рада), Ուկրաինայի Խարկովի մարզի Վոլչանսկի շրջանում։
2001 թվականի տվյալներով Ռեզնիկովսկի գյուղական խորհրդում բնակվում էր 550 մարդ։ Բնակավայրը զբաղեցնում է 57.87 կմ² տարածք։ Բնակչության խտությունը կազմում էր 9.5 մարդ/կմ²։ Խորհրդում կա 8 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Համաշխարհային օդերևութաբանական օր

Համաշխարհային օդերևութաբանական օր, ամենամյա տոն, որը նշվում է մարտի 23-ին՝ սկսած 1961 թվականից։ Դա 1950 թվականին Համաշխարհային օդերևութաբանական կազմակերպության կազմավորման օրն է։
Համաշխարհային օդերևութաբանական կազմակերպությունը յուրաքանչյուր տարի Համաշխարհային օդերևութաբանական օրը  նվիրում է որևէ թեմայի և իրականացնում համապատասխան քարոզչական միջոցառումներ։
Իր ամենամյա ուղերձներում Համաշխարհային օդերևութաբանական կազմակերպության գլխավոր տնօրենը քննարկում է Համաշխարհային օդերևութաբանական օրվա թեմատիկան։


== Օրվա ամենամյա թեմատիկա ==
2020 թվական - «Կլիմա և ջրային ռեսուրսներ»
2019 թվական - «Արև, Երկիր և եղանակ»
2018 թվական - «Մենք պատրաստվում ենք եղանակին, հաշվի ենք առնում կլիման»
2017 թվական - «Ծանոթանալով ամպերին»
2016 թվական - «Ավելի տաք, ավելի չոր, ավելի խոնավ. Նայեք ապագային»
2015 թվական - «Կլիմայի մասին գիտելիքները՝ որպես հիմք կլիմայի գործողությունների համար»
2014 թվական - «Եղանակ և կլիմա. երիտասարդների ներգրավվածությունը»
2013 թվական - «Եղանակային դիտարկումներ կյանքի և գույքի պաշտպանության համար»
2012 թվական - «Եղանակը, կլիման և ջուրը մեր ապագայի շարժիչ ուժն են»
2011 թվական - «Կլիման ձեզ համար»
2010 թվական - «60 տարի ծառայություն ձեր անվտանգության և բարեկեցության համար»
2009 թվական - «Եղանակը, կլիման և օդը, որով մենք շնչում ենք»
2008 թվական - «Մոլորակի դիտարկումներ ավելի լավ ապագայի համար»
2007 թվական - «Բևեռային օդերևութաբանություն․ հասկանալով գլոբալ ազդեցությունները»
2006 թվական - «Վտանգների կանխում և բնական աղետների հետևանքների մեղմացում»
2005 թվական - «Եղանակ, կլիմա, ջուր և կայուն զարգացում»
2004 թվական - «Եղանակը, կլիման և ջուրը տեղեկատվական դարաշրջանում»
2003 թվական - «Մեր ապագա կլիման»
2002 թվական - «Էքստրեմալ օդերևութաբանական և կլիմայական երևույթներից պաշտպանվածության բարձրացում»
2001 թվական - «Եղանակը, ջրի և կլիման հարակից գործունեության կամավորներն են»


== Ծանոթագրություններ ==


== Արտաքին հղումներ ==
Համաշխարհային օդերևութաբանական կազմակերպություն Archived 2009-07-03 at the Wayback Machine.
Համաշխարհային օդերևութաբանական կազմակերպության գլխավոր քարտուղարի ուղերձը 2008 թվականի Համաշխարհային օդերևութաբանական օրվա առթիվ
Օդերևութաբանների տոն
Չերվոնայա Բալկա (այլ կիրառումներ)

Չերվոնայա Բալկա, կարող է վերաբերել՝

Չերվոնայա Բալկա - գյուղ, Ուկրաինայի Խարկովի մարզի Բարվենկովոյի շրջանում
Չերվոնայա Բալկա - գյուղ, Ուկրաինայի Պոլտավայի մարզի Լոխովիցայի շրջանում
Կեմբա

Կեմբա (էստ․՝ Kemba), գյուղ Էստոնիայի Հարյումաա նահանգի Կուուսալու շրջանում։
2011 թվականի տվյալներով գյուղում բնակվում էր 47 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Օնի սինագոգ

Օնի սինագոգ (վրաց.՝ ონის სინაგოგა, եբրայերեն՝ בית הכנסת הגדול של טביליסי‎), գործող սինագոգ վրացական հրեաների համար, Օնի քաղաքում։ Գտնվում է Ռաչա հնագույն պատմական մարզում, տեղակայված Վախթանգ VI-ի անվան փողոցում։ Կառուցվել է 1895 թվականին։


== Պատկերասրահ ==

		
		


== Արտաքին հղումներ ==
Օնի սինագոգ
Վերադարձած սինագոգների ցանկ(չաշխատող հղում)
Իվանովկա (Թեթրի Ծղարոյի շրջան)

Իվանովկա (վրաց.՝ ივანოვკა), գյուղ Վրաստանում։ Գտնվում է Քվեմո Քարթլիի մարզի Թեթրի Ծղարոյի շրջանում։


== Դիրք ==
Գյուղը գտնվում է ծովի մակարդակից 1400 մետր բարձրության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 83 մարդ։


== Ծանոթագրություններ ==
Ֆիջի ծով

Ֆիջի ծով (Fiji), Խաղաղ օվկիանոսի հարավային արևադարձային շրջանում, Ֆիջի, Նոր Կալեդոնիա, Նորֆոլկ, Նոր Զելանդիա և Կերմադեկ կղզիների միջև։ Մակերեսը 3177 հազար Կմ² է։ Ծով է անվանվել պայմանականորեն, այդ շրջանում գոյություն ունեցող խոր գոգավորության հետևանքով․ միջին խորությունը՝ 2740 մետր, առավելագույնը՝ 6948 մետր։
Ջրի ջերմաստիճանը ծովի մակերևույթին կազմում է 18—23 °С,  հարավ-արևելքում ՝ 25—28 °С: Աղիությունը 34,9—35,5‰ է։ Ստորին տեղագրությունը բարդ է, ստորջրյա  լեռներով ու հրաբուխներով։ Մակընթացության կազմած կիսարջանը օրվա ընթացքում կաարող է հասնել 1,5 — 3,0 մետրի։ Գլխավոր նավահանգիստը Սուվան է։


== Ծանոթագրություններ ==
Սարիգ-Սեպ

Սարիգ-Սեպ (ռուս.՝ Сарыг-Сеп), սումոն Ռուսաստանի Տիվա հանրապետության Կաա-Խեմսկի կոժունի կազմում։
Բնակչությունը 2002 թվականին գրանցված տվյալներով կազմում էր 4600 մարդ։


== Ծանոթագրություններ ==


== Արտաքին հղումներ ==
Ռուսաստանի Պետական վիճակագրական ֆեդերալ ծառայության պաշտոնական կայք Archived 2010-12-03 at the Wayback Machine. (ռուս.)
Ռուսաստանի ժամային գոտիները Archived 2013-09-06 at the Wayback Machine. (ռուս.)
Դոնալդ Սաթերլենդ

Դոնալդ Սաթերլենդ (անգլ.՝ Donald McNichol Sutherland , հուլիսի 17, 1935(1935-07-17)[…], Սենտ Ջոն, Նյու Բրանսուիկ, Կանադա), կանադացի դերասան, ում դերասանական կարիերան տևում է ավելի քան հինգ տասնամյակ։
Սաթերլենդը մեծ համբավ է ստացել նկարահանվելով մի շարք ֆիլմերում, ինչպիսիք են՝ «Կեղտոտ դյուժինը» (1967), «M*A*S*H» (1970), «Քելլիի հերոսները» (1970), «Կլյուտ» (1971), «Մի նայիր հիմա» (1973), «Ֆելլինիի Կազանովան» (1976), «1900» (1976), «Գազանանոց» (1978), «Մարմիններ առևանգողների ներխուժումը» (1978), «Սովորական մարդիկ» (1980) և «Ասեղի աչքը» (1981)։ Ինչց հետո նա ճանաչվել է Կանադայի ամենատաղանդավոր, հարգված և ունիվերսալ դերասաններից մեկը։
Ավելի ուշ նա նկարահանվել է մի շարք այլ հաջողված ֆիլմերում, ինչպիսիք են՝ «Չոր, սպիտակ եղանակ» (1989), «Ջոն Ֆ. Քենեդի. Կրակոցներ Դալասում» (1991), «Համաճարակ» (1995), «Սպանելու ժամը» (1996), «Առանց սահմանափակումների» (1998), «Գողություն՝ իտալական ձևով» (2003), «Ցուրտ լեռը» (2003), «Հպարտություն և նախապաշարմունք» (2005), «Փայլ» (2006) և «Քաղցած խաղեր» (2012–2015) ֆիլմերը, որտեղ հիմնականում զբաղեցրել է գլխավոր կամ այլ նշանավոր դերեր։


== Կենսագրություն ==
Ծնվել է 1935 թվականի հուլիսի 17-ին Սենթ-Ջոնում (Նյու Բրանսուիկ)։ Առևտրականի և տնային տնտեսուհու ընտանիքից է։ Պատրաստվում էր դառնալ ինժեներ, սակայն ձգտումը դեպի թատրոն ավելի ուժեղ էր։ Ստացել է դերասանական վարպետության և ճարտարագետի դիպլոմներ։ 1956 թվականին տեղափոխվել է Մեծ Բրիտանիա։ Այնտեղ սովորել է դրամատիկական արվեստի Թագավորական ակադեմիայում։ Բազմիցս խաղացել է անգլիական թատրոնների բեմերում։ Նրա առաջին դերերը սարսափ ֆիլմերում էին։


== Ֆիլմագրություն ==
Գեղարվեստական ֆիլմեր


== Պարգևներ և անվանակարգեր ==
Ներկայումս ունի 16 պարգևներ և 26 անվանակարգեր։
Ստորև ներկայացված են հիմնական պարգևներն ու անվանակարգերը
Պարգևներ

Karlovy Vary International Film Festival- 1982 թվական
Էմմի մրցանակ - 1995 թվական
Ոսկե գլոբուս - 1996 և 2003 թվականներԱնվանակարգեր

1971 — Տղամարդու լավագույն դեր «MASH» ֆիլմում
1981 — Տղամարդու լավագույն դեր (դրամա) «Հասարակ մարդիկ» ֆիլմում
1999 — Տղամարդու լավագույն դեր «Առանց սահմանափակումների» ֆիլմում
2006 — «Կենդանի ապրանք» մինի սերիալի լավագույն դերասան
2008 — «Կեղտոտ փողերը» մինի սերիալի երկրորդ պլանի լավագույն դերասան


== Արտաքին հղումներ ==
Սաթերլենդ, Դոնալդ (անգլ.) Internet Movie Database կայքում


== Ծանոթագրություններ ==
Այրոլե

Այրոլե (իտալերեն՝ Airole), կոմունա Իտալիայի Լիգուրիա մարզի Իմպերիա գավառում։
Բնակչությունը կազմում է 480 մարդ (2008)։ Բնակչության խտությունը՝ 33 մարդ/կմ²։ Տարածքը կազմում է 15 կմ²։ Փոստային ինդեքս՝ 18030։ Հեռախոսային կոդ՝ 0184։
Քաղաքի հովանավորն է հանդիսանում սուրբ Ֆիլիպ առաքյալը։


== Ժողովրդագրություն ==


== Համայնքի վարչակազմ ==
Հեռախոսահամար՝ 0184 200027
Էլեկտրոնային հասցեն՝ info@comune.airole.im.it
Պաշտոնական կայք՝ http://www.comune.airole.im.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Կարսավա

Կարսավա (լատիշ․՝ Kārsava), քաղաք (1928 թվական) Լատվիայի արևելքում, գտնվում է պատմամշակութային Լատգալիայի մարզում, իսկ վարչական կենտրոնը՝ Կարսավայի շրջանում։


== Պատմություն ==
1897 թվականին Կարսավա քաղաքում բնակվել է 1313 բնակիչ, այդ թվում լյութերներ՝ 294, կաթոլիկներ՝ 278, հրեաներ՝ 609 մարդ։
1928 թվականին Կարսավան ստացել է քաղաքի կարգավիճակ։ Քաղաքը խթան է հանդիսացել Կարսավա- Ռեզեկնե երկաթուղային գծի վրա գտնվող Մալնավա և Կարսավա կայարանների մոտ տեղակայված քաղաքի աճին, ինչպես նաև նոր մայրուղիների միացմանը։
Խորհրդային տարիներին զարգացում է ստացել մետաղամշակումը։
Մինչև 2009 թվականի հուլիսի 1-ը Լուդզա քաղաքը մտել է Լուդզայի կազմի մեջ։ Սակայն, հետո վարչատարածքային բարեփոխումների ժամանակ Լուդզա քաղաքը մտել է Կարսավայի շրջանի մեջ։
Կարսավայից 1,5 կմ հեռավորության վրա, կառուցվել է Մալնավայի քոլեջը, որը հիմնադրվել է 1921 թվականին (որպես Լատգալիայի գյուղատնտեսական միջնակարգ դպրոց)։


== Աշխարհագրություն ==
Տարածքի մակերեսը կազմում է 3.9 կմ²։
Ռուսաստանի Դաշնության սահմանից մինչև Կարսավա քաղաք հեռավորությունը կազմում է 4,5 կմ ։


== Բնակչություն ==
2000 թվականի քաղաքի մարդահամարի տվյալներով բնակչությունը կազմել է 2722 մարդ, որոնցից լատիշներ (լատգալցիներ՝ 65,1 % (1772 մարդ), ռուսներ՝ 31,9 % (868 մարդ), այլ (լեհեր, բելառուսներ և այլն)՝ 3,0 % (82 մարդ) ։
2011 թվականի Լատվիայի մարդահամարի տվյալներով բնակչությունը կազմել է 2231 մարդ։ Լատիշները կազմել են 72,66 % (1621 մարդ), ռուսները՝ 24,52 % (547 մարդ), այլ՝ 2,82 % (63 մարդ) ։
2015 թվականին գնահատման ժամանակ բնակչությունը կազմել է 2081 մշտական բնակիչ ։


== Տրանսպորտ ==


=== Ավտոճանապարհներ ===
Կրասավա քաղաքի միջով անցնում է Ռեզեկնե-Դաուգավպիլս ավտոմայրուղին։ Կրասավա քաղաքի միջով ընթանում է Վիլյակա-Կարսավա, Կարսավա-Տիլժա-Դուբլյուկալնս, Կարսավա-Լուդզա-Էզերնիեկի և Կարսավա-Այզգարշա ավտոճանապարհները։ Տեղական ավտոճանապարհների շարքում հարկ է նշել Կարսավա-Կարսավա երկաթուղային կայանը։


=== Միջքաղաքային ավտոբուսների գործունեություն ===
Հիմնական երթուղիներն են՝ Կարսավա-Ռեզեկնե, Կարսավա-Լուդզա-Ռեզեկնե-Վարակլյանի- Պլյավինյաս-Ռիգա, Կարսավա-Բալվի-Գլուբենե-Սմիլտենե-Ցեսիս, Կարսավա-Վիլյակա-Ալուկսնե։


== Ծանոթագրություններ ==


== Արտաքին հղումներ ==
Կրասավայի շրջանի պաշտոնական կայքը(լատիշերեն)Տեղեկություններ Կարսավա քաղաքի զբոսաշրջության մասին mesta.lv(ռուս.)
Տեղեկություններ Կարսավա քաղաքի բազաների մասին(լատիշերեն)
Ռիբնիկ (այլ կիրառումներ)

Ռիբնիկ կարող է վերաբերվել.

Ռիբնիկ, քաղաք Բոսնիա և Հերցեգովինայի Սերբական Հանրապետություն վարչական կազմավորման համանուն համայնքում։
Ռիբնիկ, համայնք Բոսնիա և Հերցեգովինայի Սերբական Հանրապետություն վարչական կազմավորմում։
Պենդուս (այլ կիրառումներ)

Պենդուս, կարող է վերաբերել՝

Պենդուս - գետ Ռուսաստանում, Կոմարիցայի վտակը
Պենդուս - գետ Ռուսաստանում, Կոչևալայի վտակը
Յուրմիյազբաշ

Յուրմիյազբաշ (ռուս.՝ Юрмиязбаш, բաշկիրերեն՝ Юрмиязбаш), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 77 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Երեքը և Սնեժինկան

«Երեքը և Սնեժինկան» («Трое и Снежинка»), ռուսական կատակերգություն։ Գլխավոր դերերում՝ Իվան Ուրգանտ, Դանիլ Սպիվակովսկի, Իվան Ստեբունով, Էմիլյա Սպիվակ։


== Սյուժե ==
Երեք ընկերներ՝ Գարիկը, ավանգարդ նկարիչ Էնդրյուն, լեզվաբան Ստյոպիկը, գրեթե միշտ միասին են և պատրաստ են օգնել միմյանց։ Արկածները սկսվում են այն պահից, երբ նրանք բոլորը փեսացուի (Էնդրյուի) հետ միասին փախչում են հարսանիքից և հայտնվում գնացքում։ Այնտեղ նրանք պատահաբար հանդիպում և ծանոթանում են մի աղջկա՝ Կատյայի հետ։ Գարիկը մինչև ականջների ծայրը սիրահարվում է այդ աղջկան, բայց միասին լինելու շանսեր նրանք ընդհանրապես չեն ունենում, քանի որ Կատյան ամուսնացած է։ Բայց մի՞թե հնարավոր է սրտին թելադրել։ Երեք ընկերները Կատյայի հետքերով մեկնում են Ամստերդամ, որտեղ էլ հերոսներին սպասվում են ամենաանսպասելի արկածներ։


== Դերերում ==


== Մրցանակներ ==
Լավագույն կատակերգային դեր (Իվան Ուրգանտ)
«Ժպտա՛, Ռուսաստան» կինոփառատոնին «Ուրախ հույս» մրցանակ որպես լավագույն դեբյուտային ֆիլմ (2007)


== Նկարահանող խումբ ==
Ռեժիսոր՝ Պավել Բարդին, Մհեր Մկրտչյան
Սցենարի հեղինակ՝ Մհեր Մկրտչյան
Պրոսյուսեր՝ Արմեն Մեդվեդև, Մհեր Մկրտչյան
Օպերատոր՝ Իգոր Կլեբանով
Կոմպոզիտոր՝ Դմիտրի Ռիբնիկով
Սարմատ (մարտական մոդուլ)

«Սարմատ», ուկրաինական արտադրության հեռակառավարվող աշտարակային մարտական մոդուլը, որը նախատեսված է զրահամեքենաների և զրահակատերների վրա տեղադրման համար։


== Պատմություն ==
«Սարմատ» մարտական մոդուլը մշակվել է Կիևի «Լուչ» պետական կոնստրուկտորային բյուրոյի կողմից և առաջին անգամ ներկայացվել 2014 թվականի հունիսին սպառազինության ու ռազմական տեխնիկայի «Eurosatory-2014» ցուցահանդեսում (մոդուլը տեղադրվել է Streit Group Varan զրահամեքենայի ցուցադրական նմուշի վրա)։


== Նկարագրություն ==
Մոդուլի զանգվածը կազմում է 410 կգ։ Մարտական մոդուլը ներառում է շրջադարձային անվարգել, որի վրա տեղադրվում է հակատանկային հրթիռային համալիր, խոշոր տրամաչափով գնդացիր, ֆրանս-իտալական «Selex ES» ընկերության արտադրած «SLX-HAWK» ջերմատեսիլ, ինչպես նաև Իզյումի սարքաշինական գործարանի արտադրության նշանառության սարքավորում, հեռակառավարման բլոկ և սնուցման բլոկ։


== Տարբերակներ և ձևափոխումներ ==
Արտահանման համար նախատեսված տարբերակ՝ 12,7-միլիմետրանոց M2HB գնդացրով (Manroy Engineering արտադրություն), որպես հակատանկային սպառազինություն կարող են տեղադրվել 107-միլիմետրանոց РК-3 չորս հրթիռներ կամ 130-միլիմետրանոց РК-2С երկու հրթիռներ տրանսպորտային-գործարկման բեռնարկղերում։
Ուկրաինայի զինված ուժերի համար նախատեսված տարբերակ՝ 12,7-միլիմետրանոց КТ-12,7 գնդացրով և 107-միլիմետրանոց РК-3 «Կորսար» չորս հրթիռներով տրանսպորտային-գործարկման բեռնարկղերում։


== Շահագործող երկրներ ==
 Ուկրաինա – 2014 թվականի հոկտեմբերին որոշվել է «Սարմատ» մոդուլներ տեղադրել Ուկրաինայի ազգային գվարդիայի KRAZ Spartan զրահամեքենաների վրա։ 2015 թվականի փետրվարի 7-ին վեց զրահամեքենաներ («Սարմատ» մարտական մոդուլներով) փոխանցվել են Ուկրաինայի ազգային գվարդիայի «Ազով» գնդին։


== Ծանոթագրություններ ==
Շրջանաձև ավերակներ

Շրջանաձև ավերակներ (օրիգինալ իսպաներեն անվանումը՝ "Las ruinas circulares") ֆանտաստիկ կարճ պատմված է, որը գրել է արգենտինացի պոետ և գրողԽորխե Լուիս Բորխեսը։ Առաջին անգամ տպագրվել է Սուր ամսագրում՝ 1940 թվականի դեկտեմբերին և ներառվել՝ «Բաժանվող արահետների այգին» (El jardín de senderos que se bifurcan) հավաքածուի մեջ։


== Բնաբան ==
Պատմվածքի բնաբանը Լուիս Քերոլի Ալիսը հայելիների աշխարհում գրքի 4-րդ գլխից է՝ «Եվ եթե նա դադարի երազում տեսնել․․․»


== Թեմա ==
Այս կարճ պատմվածքում հանդիպող թեմաներն են՝ իդեալիզմը, իրական աշխարհում մտքերի արտահայտումը, երազները և անմահությունը։
Պատմությունը նաև խորհրդանշում է գրողին որպես ստեղծող․ գրողները հաջորդում են մեկը մյուսին ազդելով միմյանց վրա, յուրաքանչյուր հաջորդի գոյությունն անհնար է եթե չկա նախորդը։ Նույն թեման Բորխեսն արծարծել է «Դոն Կիխոտի հեղինակ Պիեռ Մենարը» պատմվածքում՝ «Հնարքների» մեկ այլ պատմվածքում։
Երազատեսության և իրականության հետ ունեցած Բորխեսի վերաբերմունքը նման է «Պեդրո Կալդերոն դե լա Բարկայի»իսպաներեն պիես La vida es sueño-ին, որը տպագրվել է 1635 թվականին։


== Ծանոթագրություններ ==


== Գրականություն ==
Borges Jorge Luis (1964)։ «The Circular Ruins»։ Labyrinths: Selected Stories and Other Writings։ New Directions։ էջեր 45–50 
Carroll Lewis (2010)։ Through the Looking-Glass։ New York: Cosimo 
Dapía Silvia G.։ «Jeff's Borges web site: The Circular Ruins (archived version)»։ Արխիվացված է օրիգինալից 2013-09-26-ին։ Վերցված է 2006-10-28
Սևազգեստ մարդիկ 2

«Սևազգեստ մարդիկ 2» (անգլ.՝ Men in Black II), ռեժիսոր Բարրի Զոնենֆելդի ֆիլմերից, որի գլխավոր դերերը մարմնավորում են Թոմի Լի Ջոնսը, Ուիլ Սմիթը, Լարա Ֆլին Բոյլը, Ջոնի Նոքսվիլը, Ռոզարիո Դոուսոնը, Թոնի Շելուբը, Ռիպ Տորնը, Պատրիկ Վարբերտոնը, Ջեք Կելերը, Դևիդ Կրոսը։
Ֆիլմը պատմում է երկու էլիտար ոստիկանների՝ գործակալներ Կեյի և Ջեյի արկածների շարունակության մասին։ Չորս տարի է անցել նրանց նախորդ արկածներից։ Այդ ամբողջ ժամանակաշրջանում գործակալ Կեյը հանգիստ կյանք էր վարում, իսկ Ջեյը շարունակում էր քրտնաջան աշխատել աշխարհի ամենագաղտնի կազմակերպությունում։ Ամենասովորական գործը քննելիս գործակալ Ջեյը դուրս է գալիս սատանայական դավադրության վրա, որը մտածել է Երկրի վրա գտնվող սատանայական հրեշ Սերլինան, որը ծպտվել է հմայիչ մոդելի տեսքով։ Երբ իրադարձությունները շատ կտրուկ են սկսում զարգանալ, գործակալ Ջեյին մնում է կրկին օգնության դիմել իր նախկին գործընկերոջը, որն հիմա հանգիստ աշխատում է Փոստային ծառայությունում։ Կարճ ժամանակահատվածում գործակալ Ջեյը պետք է կարողանա Կեյին համոզել իրեն օգնել, քանի որ միայն Կեյը կարող է Երկիրը փնտրել կործանումից։


== Ծանոթագրություններ ==


== Արտաքին հղումներ ==
«Սևազգեստ մարդիկ 2» ֆիլմի էջը ARMFilm կայքում
Սևազգեստ մարդիկ 2(անգլ.) ֆիլմը Internet Movie Database կայքում
«Սևազգեստ մարդիկ 2»(ռուս.) ֆիլմը ԿինոՊոիսկ կայքում։
Գրաթերսդորֆ

Գրաթերսդորֆ (գերմ.՝ Grattersdorf), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դեգենդորֆ շրջանի կազմի մեջ։ Բնակչությունը 1346 մարդ է (2010 թվականի դեկտեմբերի 31–ի տվյալներով)։ Զբաղեցնում է 25,98 կմ² տարածք։ Պաշտոնական կոդ՝ 09 2 71 123։


== Ծանոթագրություններ ==


== Արտաքին հղումներ ==
Պաշտոնական կայք
Բռնապետություն

Բռնապետություն, դեսպոտիզմ, պետության կառավարման տեսակ, որի դեպքում բացարձակ իշխանությունը պատկանում է միայն մեկ անձի (բռնապետի) կամ խմբի, իսկ քաղաքական համակարգը տոտալիտար-բռնատիրական է. բացակայում է խոսքի ազատությունը, չկա ժողովրդական ներկայացուցչություն և չկան քաղաքական կուսակցություններ։


== Պատմական օրինակներ ==
Տոտալիտար քաղաքական համակարգը գործում է հետևյալ սկզբունքի համաձայն. «Թույլատրված է այն, ինչ հրամայված է»։ Պատմության մեջ տոտալիտար քաղաքական համակարգի գործունեության դասական օրինակներ են Նացիստական Գերմանիան՝ Հիտլերի և Խորհրդային Միությունը՝ Ստալինի կառավարման տարիներին։


== Արտաքին հղումներ ==
Dictionary of the History of Ideas Archived 2010-12-18 at the Wayback Machine.
Աստերոիդների ցանկ (224501-224600)

Աստերոիդների ցանկ (224401-224500)  • Աստերոիդների ցանկ  • Աստերոիդների ցանկ (224601-224700)
 Աստերոիդների ցանկ (224401-224500)  • Աստերոիդների ցանկ  • Աստերոիդների ցանկ (224601-224700)
Յան Էվանգելիստա Պուրկինե

Յան Էվանգելիստա Պուրկինե (չեխ․՝ Jan Evangelista Purkyně, դեկտեմբերի 17, 1787(1787-12-17)[…], Լիբոխովիցե - հուլիսի 28, 1869(1869-07-28)[…], Պրահա, Բոհեմիայի թագավորություն, Ցիսլեյտանիա, Ավստրո-Հունգարիա[…]), չեխ կենսաբան, հասարակական գործիչ։


== Կենսագրություն ==
Պետերբուրգի ԳԱ արտասահմանյան թղթակից անդամ (1836), Բրեսլավլի (1823 թվականից) և Պրահայի (1850 թվականից) համալսարանների պրոֆեսոր։ Հիմնել է աշխարհում առաջին ֆիզիոլոգիայի ինստիտուտը Բրեսլավլում (1839), ապա Պրահայում (1851)։ Աշխատանքները մեծապես նպաստել են ֆիզիոլոգիայի, բջջաբանության, անատոմիայի և սաղմնաբանության զարգացմանը։


== Հայտնաբերություններ ==
Հայտնաբերել է ձվաբջջի կորիզը (1825), տվել «պրոտոպլազմա» հասկացությունը (1839), կատարելագործել է մանրադիտակային տեխնիկան։ Տեսողության ֆիզիոլոգիայի բնագավառում կատարած հետազոտությունները (1818-1825) հանդիսացել են ակնա 8ա․ է․ Պուրկինի ակնադիտման հիմքը։ Նկարագրել է հյուսվածաբանական մի շարք կառուցվածքներ, որոնք կոչվում են նրա անունով (օրինակ՝ Պուրկինի թելիկներ, Պուրկինի բջիջներ)։ Պուրկինը չեխական լեզվի, գրականության, մշակույթի և գիտության վերածնման ու զարգացման ջատագովներից էր։


== Գրականություն ==
Eberhard J. Wormer։ Syndrome der Kardiologie und ihre Schöpfer. München 1989, S. 201—210
J. R. Berg, J. Sajner։ J.E. Purkyne as a piarist monk. Bull Hist Med 49 (1975) 381
Dictionary of Scientific Biography 11, S. 213
Vladislav Kruta։ Jan Evangelista Purkyne, Physiologist. Prag 1969
Erna Lesky։ Purkynes Weg. Wissenschaft, Bildung und Nation. Sbb Wien phil-hist Kl 265 (1970)
Manfred Vasold։ Vermittler zwischen Slawen und Deutschen. Dtsch Ärztebl 84 (1987) A-3484
Johannes Urzidil։ Goethe in Böhmen (Kap. Purkyne), Zürich 1962


== Ծանոթագրություններ ==


== Արտաքին հղումներ ==
Jan Evangelista Purkyně at Monoskop.org
Biography, "Purkyně (Purkinje), Jan Evangelista." @ Complete Dictionary of Scientific Biography. 2008. Encyclopedia.com biographical entry written by Vladislav Kruta
Հայրենիք (ամսագիր)

Անվան այլ կիրառումների համար տե՛ս՝ Հայրենիք (այլ կիրառումներ)«Հայրենիք», գրական-գեղարվեստական, մշակութային-պատմական ամսագիր, 1968 թվականից՝ եռամսյա։ Դաշնակցություն կուսակցության օրգան։ Լույս է տեսել 1922-1970 թվականներին, Բոստոնում։ Խմբագիրներ՝ Ռուբեն Դարբինյան, Մ. Թոլոլյան։ Տպագրել է սփյուռքահայ, հատկապես դաշնակցական գրողների վիպակներ ու վեպեր, պատմվածքներ, պոեմներ ու բանաստեղծություններ։
(3829) Գանմա

(3829) Գանմա (անգլ.՝ Gunma), աստերոիդ աստերոիդների հիմնական գոտում։ Հայտնաբերվել է 1988 թվականի մարտի 10-ին Տակուո Կոջիմայի կողմից Չիյոդայում։
Միջին հեռավորությունը Արեգակից կազմում է 2,786431 ա. մ., առավելագույնը մոտենում է 2,3239 ա. մ. հեռավորության վրա և հեռանում 3,249 ա. մ.։ Արեգակի շուրջ մեկ ամբողջական պտույտ է կատարում 1698,91 երկրային օրվա ընթացքում, իր ուղեծրով շարժվելով միջինում 0,2119 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3829) Գանմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նորաշենի պատմության և մշակույթի անշարժ հուշարձանների ցանկ (Լոռու մարզ)

Անվան այլ կիրառումների համար տե՛ս՝ Նորաշենի պատմության և մշակույթի անշարժ հուշարձանների ցանկ (այլ կիրառումներ)Այս հոդվածը ներկայացնում է Լոռու մարզի Նորաշեն գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 6 հուշարձան (5 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ռադիոտեխնիկա

Ռադիոտեխնիկա, գիտության և տեխնիկայի ճյուղ, որի խնդիրներն են․ բարձր հաճախային ազդանշանների ստացումը և հաղորդումը ազատ էլեկտրամագնիսական ալիքների տեսքով, այդ ազդանշանների ընդունումը, մշակումը և օգտագործումը։ Էլեկտրամագնիսական ալիքների ռադիոտիրույթն ընդգրկում է տասնյակ հազարավոր կմ-ից մինչև մմ-ի տասնորդական մասերի երկարության ալիքները։


== Ճյուղեր ==
Ռադիոտեխնիկաի մասնաճյուղերն են. ռադիոկապը, ռադիոհաղորդումը, հեռուստատեսությունը, ռադիոհեռուստամեխանիկան, ռադիոնավագնացությունը և ռադիոլոկացիան։ Զարգացման բոլոր փուլերում ռադիոտեխնիկան առնչվելէ ֆիզիկայի և մաթեմատիկայի առանձին բաժինների, հատկապես ռադիոֆիզիկայի, կիսահաղորդչային ֆիզիկայի, տատանումների, ինֆորմացիայի և հավանականությունների տեսությունների հետ՝ իր հերթին խթանելով նրանց զարգացումը։


== Պատմություն ==
Ռադիոտեխնիկաի հիմքը դրվեց էլեկտրամագնիսական ինդուկցիայի երևույթի հայտնաբերմանը վերաբերող Մայքլ Ֆարադեյի աշխատանքներով (1831), որոնց տեսական զարգացումը հանգեցրեց Ջեյմս Մաքսվելի մշակած էլեկտրամագնիսական դաշտի տեսությանը (1864)։ Էլեկտրամագնիսական ալիքների գոյությունը փորձնականորեն հաստատեց Հենրիխ Հերցը (1886)։
Ալեքսանդր Պոպովը և Գուլիելմո Մարկոնին, զարգացնելով Հերցի փորձերը և օգտագործելով ռեզոնանսի վերաբերյալ նորվեգացի ֆիզիկոս Վ․ Ֆ․ Կ․ Բյերկնեսի, Ու․ Թոմսոնի և ուրիշների ուսումնասիրությունները, լուծեցին էլեկտրամագնիսական ալիքների ոգնությամբ անթել կապի (գործնական մեծ արժեք ներկայացնող) խնդիրը՝ հիմնադրելով տեխնիկայի նոր ճյուղ («անթել հեռագրություն»)։ Ռադիոտեխնիկաի զարգացման հետագա ընթացքը բնորոշվում է «անթել հեռագրության» գործիքների կատարելագործմամբ, մարող տատանումներից՝ չմարողներին անցումով։ Ռադիոտեխնիկաի զարգացումը սկզբունքորեն նոր հիմքերի վրա դրվեց էլեկտրոնային լամպի հայտնագործմամբ։
Անգլիացի Ջոն Ամբրոս Ֆլեմինգը ստեղծեց դիոդը (1904), իսկ ամերիկացի Լի դը Ֆորեստը՝ տրիոդը (1907)։ Վերջինս, էլեկտրական տատանումների ուժեղացման իրագործման շնորհիվ, հեղաշրջում առաջացրեց ռադիոհաղորդման և ռադիոընդունման տեխնիկայում։ Հետագայում ստեղծվեցին ավելի բարդ լամպեր՝ տետրոդը (1919) և պենտոդը (1930), մշակվեց ռադիոընդունման ավելի զգայուն՝ սուպերհետերոդինային եղանակը (ԱՄՆ)։ 1948 թվականից լայն կիրառություն գտավ ամերիկացի գիտնական Ուիլյամ Շոկլիի ղեկավարությամբ ստեղծված կիսահաղորդչային տրիոդը՝ տրանզիստորը։
Ռադիոտեխնիկայի զարգացման մեջ մեծ ավանդ են ներդրել սովետական գիտնականներ Միխայիլ Բոնչ-Բրուևիչը, Նիկոլայ Պապալեքսին, Լեոնիդ Մանդելշտամը, Միխայիլ Շուլեյկինը, Աբրամ Իոֆֆեն, Ակսել Բերգը, Ալեքսանդր Մինցը և շատ ուրիշներ։ Ֆ․ Վուդվուրդի, Վլադիմիր Կոտելնիկովի, Ալեքսանդր Խարկևիչի և ուրիշների աշխատանքները աղմուկների առկայությամբ ազդանշանների ընդունման նոր՝ վիճակագրական ուղղություն զարգացրին։


== Կիրառությունների ոլորտներ ==
ժամանակակից ռադիոտեխնիկա թափանցել է մարդկային գործունեության համարյա բոլոր ոլորտները՝ տիեզերական կապից մինչև բժշկություն, ռադիոաստղագիտությունից և ռադիոկառավարումից մինչև տարրական մասնիկների արագացուցիչներ, հաշվողական մեքենաներ և այլն։
(4120) Դենոյել

(4120) Դենոյել (անգլ.՝ Denoyelle), աստերոիդ աստերոիդների հիմնական գոտում։ Հայտնաբերվել է 1985 թվականի սեպտեմբերի 14-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 3,158428 ա. մ., առավելագույնը մոտենում է 2,8846 ա. մ. հեռավորության վրա և հեռանում 3,4323 ա. մ.։ Արեգակի շուրջ մեկ ամբողջական պտույտ է կատարում 2050,24 երկրային օրվա ընթացքում, իր ուղեծրով շարժվելով միջինում 0,175589 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4120) Դենոյել աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տախմանց

Տախմանց, գյուղ Արևմտյան Հայաստանում, Վանի վիլայեթի Գավաշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Սուրբ Աստվածածին եկեղեցի (Ղվարել)

Ղվարելի Սուրբ Աստվածածին եկեղեցի  հայկական եկեղեցի, որը գտնվում է Վրաստանի Կախեթի մարզի Ղվարել քաղաքում։


== Պատմություն ==
Եկեղեցու կառուցման ստույգ ժամանակը պարզ չի։ Որպես փայտաշեն եկեղեցին կառուցված Ղազար քահանա Հարությունյանի և վելիսցիխեցի Շաքարո Մկրտումյանի միջոցներով վավերագրերում առաջին անգամ հիշատակվում է 1818 թվականին։
1840 թվականի հոկտեմբերի 20-ին եկեղեցին կողոպտվել է, որի արդյունքում «...եկեղեցին մնացեալ է զուրկ ի սպասուց...»։ 1844 թվականի տվյալներով եկեղեցին եղել է  փայտաշեն, իսկ 1849 թվականին՝ աղյուսապատ՝ «նոր եկեղեցի աղիւսակերտ»։ 1844-1849 թվականների ընթացքում փայտաշեն եկեղեցու փոխարեն կառուցվել է նոր, աղյուսաշեն եկեղեցի և կրկին օծվել Սուրբ Աստվածածնի անվամբ։
1909 թվականին եկեղեցու նորընտիր երեցփոխ է հիշվում Գևորգ Միքայելյան Սոմխյանցը։ Նա փոխարինել է Նիկողայոս Հովհաննիսյան Սիմոնյանցին։
Տեղական իշխանությունների որոշմամբ 1970-ական թվականներին եկեղեցին քանդվել է հիմքից։


== Եկեղեցական իրեր ==
Եկեղեցում գտնվող իրերից մի քանիսն ունեն կարճ հիշատակագրություններ՝՝ 

Շուրջառ՝ Յիշատակ Դէդէբօ կնօջ եւ Տ(է)ր Ղազար ք(ա)հ(ա)ն(ա)յի
Շուրջառ՝ Յիշատակ Տէր Ղազար ք(ա)հ(ա)ն(ա)յի
Վակաս, խաչի պատվանդանին՝ Ընծայեցի ի սեր Ա(ստուա)ծածնայ եկ(ե)ղ(ե)ցւ(ո)յն Երալի որդի Մովսէս
Սկիհ՝ Յիշատակ Տ(է)ր Դաւթի, որ է կլէկ
Սկիհ՝ Յիշատակ Գաբրիէլի
Ձեռաց խաչ՝ Յիշատակ ջուլհակ Գէորգի
Ձեռաց խաչ (պատվանդանին գրված)՝ Յարութիւն եւ է իւր կնոջ Մարիամէն
Աստվածածնի պատկեր՝ Յիշատակ երեցփոխ Գիօեն


== Քահանաներ ==
Ղվարելը  երբեմն չի ունեցել քահանա և այդ պատճառով 1911 թվականին՝ ամբողջ տարվա ընթացքում եկեղեցին մնացել է փակ։
1804-1818 թվականներին գյուղին հովվել է Տեր Ղազար Հարությունյանը (ծնվ․1872 ), որը ձեռնադրվել 1804-ին Սարգիս արքեպիսկոպոսի կողմից։ Ունեցել է 3 որդի։ Որդիներից Հարությունը (ծնվ․1811) եղել է գյուղի տիրացուն։
Տեր Պետրոսը հիշվում է 1840 թվականից։


== Ծանոթագրություններ ==


== Արտաքին հղումներ ==
Կարապետյան, Սամվել Գևորգի; Զաքարյան, Անուշավան Հազարապետի ; Հասրաթյան, Մուրադ Մարգարի ; Չոբանյան, Պավել Աշոտի; Հայկական ճարտարապետությունն ուսումնասիրող կազմակերպության (RAA) գիտական խորհուրդ.Էջ 135-136 Archived 2021-06-13 at the Wayback Machine.
Դիոմեդեսի նժույգներ

Դիոմեդեսի նժույգներ (հին հունարեն՝ Διομήδους ἵπποι), հին հունական դիցաբանության մեջ Թրակիայում ապրող, բիստոնների արքայի նժույգներ։ Դիոմեդեսն հրաշք գեղեցկության և ուժի տեր նժույգներ ուներ, սակայն նրանց երկաթե գամերով կապում էր մսուրներին, քանի որ ոչ մի կերպ զսպել չէր կարողանում։ Հերակլեսը չգիտեր, որ նժույգները, որոնց անուններն էին՝ Պոդարգոս, Լամպոն, Քսանտոս և Դեյնոս, կապված էին բրոնզե կերատաշտին, քանի որ վայրի էին. նրանց կատաղությունը պայմանավորված էր այն հանգամանքով, որ սնվում էին մարդկային մսով։ Դիոմեդեսն իր ձիերին կերակրում էր մարդկային մսով` այն օտարականներով, որոնք պատահաբար հայտնվել էին Թրակիայում։


== Հերակլեսի ութերորդ սխրանք ==
Միկենենի արքա Էվրիսթևսը Հերակլեսից պահանջեց Դիոմեդեսի հրաշալի և մարդակեր ձիերը։ Հերոսին հաջողվեց տիրանալ ձիերին և տեղափոխել նավ։ Սակայն ափին Հերակլեսն իր զինվորների հետ դուրս եկավ մարտի՝ Զևսի որդուն վիճակված էր մարտնչել բիստոնների արքայի հետ և հաղթել նրան։
Բայց, երբ հերոսը վերադարձավ նավ, նրան սպասվում էր շատ վատ լուր։ Կռվի ժամանակ նժույգները պատառոտել էին Հերակլեսի սիրելի Աբդերոսին՝ Հերմեսի որդուն, որին նա հանձնել էր պահապանության։ Զևսի որդին իր սիրելիին թաղեց մեծ շուքով, իսկ շիրիմի կողքին հիմնեց քաղաք՝ անվանակոչելով Աբդերոս։
Հերակլեսը Դիոմեդեսի նժույգները տվեց Էվրիսթևսին, սակայն վերջինս վախեցավ պահել նրանց և ազատ արձակեց։ Վայրի նժույգները փախան՝ դառնալով վայրի գազանների բաժին։


== Աղբյուրներ ==
Кун, Николай Альбертович. Легенды и мифы Древней Греции — М.: ЗАО Фирма СТД, 2005. — 558 с ISBN 5-89808-013-9


== Ծանոթագրություններ ==